กรุงศรีขายตราสารหนี้6เดือนจ่าย3.2%ต่อปี
บลจ.กรุงศรี ขายกองทุนเปิดกรุงศรีตราสารหนี้ 6M4 (KFFIX6M4) อายุประมาณ 6 เดือน  เสนอขายระหว่างวันที่ 17 – 23 ม.ค. 55
16 ม.ค. 2555

บลจ.กรุงศรี ขายกองทุนเปิดกรุงศรีตราสารหนี้ 6M4 (KFFIX6M4) อายุประมาณ 6 เดือน  เสนอขายระหว่างวันที่ 17 – 23 ม.ค. 55  
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทเปิดเสนอขายกองทุนเปิดกรุงศรีตราสารหนี้ 6M4(KFFIX6M4)  อายุโครงการประมาณ 6 เดือน ลงทุนในตราสารหนี้ทั้งในประเทศและต่างประเทศ 
ทั้งนี้ เช่น พันธบัตรรัฐบาลประเทศเกาหลีใต้ สัดส่วนการลงทุน 30 %  เงินฝากธนาคาร Union National Bank (สหรัฐอาหรับเอมิเรตส์) สัดส่วนการลงทุน 24 %  เงินฝากธนาคาร Bank of China สาขา Macau สัดส่วนการลงทุน 20 % ตั๋วแลกเงินออกโดยบริษัท ภัทรลิสซิ่ง  สัดส่วนการลงทุน 13 %  และตั๋วแลกเงินออกโดยบริษัท แลนด์ แอนด์ เฮ้าส์  สัดส่วนการลงทุน 13 %  
"นักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.2 % ต่อปีกองทุนดังกล่าวเหมาะกับนักลงทุนที่มองหาการลงทุนที่มีความเสี่ยงต่ำและสามารถลงทุนได้นานประมาณ 6 เดือน รวมทั้งต้องการสร้างโอกาสรับผลตอบแทนสูงกว่าดอกเบี้ยเงินฝาก”นายฉัตรพี กล่าว